**SE ako Kupujúci, verzia 21/01/2021**

**č. zmluvy Kupujúceho: 46........**

**SAP č. Dodávateľa: .........**

|  |
| --- |
| rámcová zmluva |
| uzavretá v zmysle § 269 ods. 2 zákona č. 513/1991 Zb. Obchodný zákonník v platnom znení(ďalej len „**Rámcová zmluva**”) |
| uzavretá medzi: |
| Obchodné meno: | **Slovenské elektrárne, a.s.** |
| Sídlo: | Mlynské nivy 47, 821 09 Bratislava  |
| IČO: | 35 829 052 |
| DIČ: | 2020261353 |
| IČ DPH: | SK2020261353 |
| v mene spoločnosti koná: | Meno a priezvisko, funkcia |
|  | Meno a priezvisko, funkcia |
| Zapísaný v: | Obchodnom registri Okresného súdu Bratislava I., odd.: Sa, č. vl.: 2904/B |
| (ďalej len „**Kupujúci**”) |
| a |
| Obchodné meno: |  |
| Sídlo: |  |
| IČO: |  |
| DIČ: |  |
| IČ DPH: |  |
| Registrácia pre daň z pridanej hodnoty (DPH): | V prípade zahraničného Predávajúceho celý tento riadok odstráňte (údaj sa nachádza v dokumente „Vyhlásenie o daňovej pozícii a prepojenosti“).**Tuzemský Predávajúci** uvedie jednu z nasledovných 2 možností:1. možnosť: platiteľ DPH v zmysle § 42. možnosť: neplatiteľ DPH v zmysle zákona č. 222/2004 Z. z. o DPH v znení neskorších predpisov |
| v mene spoločnosti koná: | Meno a priezvisko, funkcia |
|  | Meno a priezvisko, funkcia |
| Zapísaný v: |  |
| (ďalej len „**Predávajúci**”) |
| (Kupujúci a Predávajúci ďalej spolu tiež „**Zmluvné strany**” alebo osobitne „**Zmluvná strana**”) |

1. PREDMET rámcovej ZMLUVY
	1. Predmet a účel Rámcovej zmluvy

Predmetom tejto Rámcovej zmluvy je stanoviť práva a povinnosti Zmluvných strán a podmienky obchodného vzťahu medzi Zmluvnými stranami, ktoré sa budú aplikovať na jednotlivé kúpne zmluvy na tovar, ktoré budú Zmluvné strany uzatvárať výhradne na základe návrhov na uzatvorenie kúpnych zmlúv vystavených Kupujúcim vo forme objednávok (každá z takýchto objednávok ďalej len „**Objednávka**“ alebo spolu „**Objednávky**“). Ustanovenia tejto Rámcovej zmluvy, súčasťou ktorej sú **Všeobecné obchodné podmienky Slovenských elektrární, a.s.**, v zmysle bodu 3.1 tejto Rámcovej zmluvy (ďalej len „**VOP**“),sa budú aplikovať na zmluvu uzavretú na základe Objednávky v rozsahu, v akom konkrétna Objednávka neupraví jednotlivé práva a povinnosti Zmluvných strán inak.

* + 1. Účelom tejto Rámcovej zmluvy a jednotlivých kúpnych zmlúv je zabezpečiť pre Kupujúceho dodávky motorovej nafty arktickej do dieselgenerárotorov.
	1. Špecifikácia predmetu plnenia Rámcovej zmluvy a spôsob uzatvárania kúpnych zmlúv
		1. Predávajúci sa zaväzuje za podmienok dohodnutých v tejto Rámcovej zmluve uzatvárať s Kupujúcim kúpne zmluvy formou Objednávok, predmetom ktorých bude záväzok Predávajúceho dodať Kupujúcemu nasledovný tovar:

**Motorová nafta do dieselgenerátorov**

**Kód spoočného colného sadzobníka:** KN 27101943

(ďalej len „**Tovar**“)

špecifikovaný nižšie, za jednotkové ceny uvedené v Prílohe č. 4 Zmluvy – „Cenník“, a previesť na Kupujúceho vlastnícke právo k Tovaru a Kupujúci sa zaväzuje od Predávajúceho prevziať predmet Objednávky a zaplatiť cenu za jeho dodanie.

Technická špecifikácia Tovaru sa nachádza v Prílohe č. 2 Rámcovej zmluvy (ďalej len „**Technická špecifikácia**“).

* + 1. Predpokladané množstvo Tovaru, ktoré je Predávajúci povinný dodať podľa tejto Rámcovej zmluvy, je vedené v Prílohe č. 2 tejto Rámcovej zmluvy. Množstvo Tovaru, ktorý má byť dodaný, je oprávnený určiť Kupujúci v Objednávke.
		2. Objednávka musí obsahovať:
			1. druh Tovaru podľa špecifikácie Tovaru podľa tejto Rámcovej zmluvy,
			2. presné množstvo Tovaru,
			3. jednotkovú cenu Tovaru podľa tejto Rámcovej zmluvy a celkovú kúpnu cenu Tovaru,
			4. miesto dodania Tovaru,
			5. termín dodania Tovaru.
		3. Objednávku je oprávnená podpísať za Kupujúceho osoba s pozíciou určenou v zmysle interných predpisov Kupujúceho.
		4. Predávajúci je povinný podpisom potvrdiť Objednávku a odoslať ju Kupujúcemu najneskôr do **5 pracovných dní** od doručenia Objednávky.
		5. Objednávka a potvrdená Objednávka budú druhej Zmluvnej strane zasielané Manažérmi Zmluvy e-mailom na adresy v zmysle článku 4 Rámcovej zmluvy. Kupujúci môže v príslušnej Objednávke uviesť aj iný spôsob pre potvrdenie Objednávky.
	1. Dodávané dokumenty

Predávajúci sa odovzdať Kupujúcemu vždy najneskôr pri prevzatí Tovaru nasledovné dokumenty:

* + - 1. Dodací list;
			2. Karta bezpečnostných údajov v zmysle zákona č. 67/2010 Z. z. o podmienkach uvedenia chemických látok a chemických zmesí na trh a o zmene a doplnení niektorých zákonov (chemický zákon) v platnom znení a Nariadenia Komisie (EÚ) č. 453/2010, ktorým sa mení a dopĺňa nariadenie Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemikálií (REACH) (ďalej len „**KBÚ**“). Chemická látka musí byť označená výstražnými symbolmi v zmysle Nariadenia Európskeho parlamentu a Rady (ES) č. 1272/2008 o klasifikácii, označovaní a balení látok a zmesí, o zmene, doplnení a zrušení smerníc 67/548/EHS a 1999/45/ES a o zmene a doplnení nariadenia (ES) č. 1907/2006 v platnom znení. Požiadavky na KBÚ: (i) musí byť vypracovaná v súlade s legislatívou REACH, Nariadením Komisie (EÚ) č. 453/2010, ktorým sa mení a dopĺňa nariadenie Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemikálií (REACH) a dodaná v slovenskom jazyku; (ii) musí obsahovať registračné číslo, ak výrobcovi/ dovozcovi vznikla z legislatívy REACH povinnosť registrácie na Európskej chemickej agentúre; (iii) musí obsahovať účel použitia pre naše účely, expozičný scenár (ak je potrebný) a konkrétne osobné ochranné pracovné prostriedky (ďalej len „**OOPP**“), resp. č. normy OOPP, musí byť dodaná s každou dodávkou Tovaru, ak sa Zmluvné strany nedohodnú inak;
			3. Certifikát kvality, ktorý musí byť priamo od výrobcu produktu (Tovaru) alebo od akreditovaného laboratória s akreditáciou pre stanovovanie obsahu nečistôt v chemických látkach a prípravkoch, s vyznačenou exspiračnou dobou, pričom exspiračná doba nesmie byť k termínu dodania a prevzatia Tovaru kratšia ako 2/3 celkovej exspiračnej doby. Na Certifikáte kvality Tovaru musia byť uvedené namerané hodnoty pre všetky požadované parametre s uvedením presného názvu laboratória, ktoré skúšku vykonalo, jeho pečiatkou a podpisom oprávnenej osoby;
			4. Certifikát od výrobcu s analýzou dodávaného produktu (Tovaru) minimálne v deň dodávky Tovaru, ktorý je predmetom dodania alebo Protokol o skúške (certifikát) vykonaný akreditovaným laboratóriom, autorizovaným na ropné produkty, podľa Prílohy č. 2 Zmluvy – Technická špecifikácia. V prípade, že sa dodávka Tovaru skladá z viacerých šarží, Predávajúci je povinný dodať Kupujúcemu Certifikát/Protokol o skúške pre každú šaržu dodaného Tovaru.
	1. Zabezpečenie kvality

Na túto Rámcovú zmluvu sa nevzťahujú ustanovenia bodu 18.2 VOP, ktoré tvoria Prílohu č. 1 k tejto Rámcovej zmluve.

1. Uzatvorenie zmluvy a zmeny
	1. Platnosť

Táto Rámcová zmluva je platná dňom jej podpisu Zmluvnými stranami.

* 1. Účinnosť

Táto Rámcová zmluva nadobúda účinnosť dňom jej platnosti podľa bodu 2.1 tejto Rámcovej zmluvy.

* 1. Trvanie Rámcovej zmluvy

Táto Rámcová zmluva sa uzatvára na dobu určitú, a to na dobu **piatich** rokov odo dňa nadobudnutia účinnosti tejto Rámcovej zmluvy.

Uplynutím doby platnosti tejto Rámcovej zmluvy podľa predchádzajúceho odseku nezaniká platnosť samostatných zmlúv uzatvorených na základe Objednávok počas platnosti tejto Rámcovej zmluvy, pokiaľ v Objednávke nie je dohodnuté inak alebo pokiaľ sa Zmluvné strany nedohodnú inak.

Ostatné podmienky súvisiace s týmto článkom Rámcovej zmluvy sú uvedené v Prílohe č. 1 – VOP, článok IV. Uzatvorenie zmluvy a zmeny.

1. Výklad zmluvy
	1. Všeobecné obchodné podmienky spoločnosti Slovenské elektrárne, a.s. (VOP)

Predávajúci berie na vedomie a výslovne súhlasí, že ostatné podmienky vzťahujúce sa na túto Rámcovú zmluvu sú uvedené vo **VOP**, verzia **01.12.2020**, ktoré tvoria Prílohu č. 1 k tejto Rámcovej zmluve.

Predávajúci vyhlasuje, že sa s obsahom ustanovení VOP oboznámil, ich obsah je mu známy a berie na vedomie skutočnosť, že VOP sú pre neho záväzné a podpisom tejto Rámcovej zmluvy sa zaväzuje dodržiavať ich ustanovenia.

* 1. Všeobecné technické podmienky

Predávajúci sa zaväzuje, že pri dodaní Tovaru v priestoroch Kupujúceho bude dodržiavať podmienky uvedené vo Všeobecných technických podmienkach plnenia v SE (závody), verzia 01.12.2020, ktoré tvoria Prílohu č.5 tejto Rámcovej zmluvy (ďalej len „VTP“).

* 1. Prednosť ustanovení
		1. V prípade rozporu medzi podmienkami uvedenými v tejto Rámcovej zmluve a podmienkami uvedenými v jej prílohách, resp. súčastiach má prednosť text tejto Rámcovej zmluvy.
		2. V prípade rozporu medzi podmienkami uvedenými v texte Rámcovej zmluvy a podmienkami uvedenými v príslušnej Objednávke majú prednosť ustanovenia príslušnej Objednávky.
		3. V prípade rozporu medzi ustanoveniami jednotlivých príloh má Technická špecifikácia prednosť pred VTP.
		4. V prípade rozporu medzi podmienkami uvedenými vo VOP a podmienkami uvedenými vo VTP majú prednosť VTP.

Ostatné podmienky súvisiace s týmto článkom Rámcovej zmluvy sú uvedené v Prílohe č. 1 – VOP, článok V. Výklad.

1. komunikácia
	1. Kontaktné osoby

Kontaktnou osobou v zmluvných veciach je:

za Kupujúceho:

**Jana Bučányová, taktický nákupca, e-mail:** **jana.bucanyova@seas.sk****, tel. +421 2 5866 3174**

za Predávajúceho:

**...........**

**[Poznámka: doplňte meno a priezvisko, funkciu, kontaktný e-mail a tel. čísla]**

* 1. Manažéri Zmluvy

Na účely vykonávania organizačných a realizačných úkonov na základe ustanovení tejto Rámcovej zmluvy sú určené nasledovné osoby:

Manažér Zmluvy za Kupujúceho:

**Ing. Slavomír Špaček, Vedúci materiálového manažmentu TE a VE,**

**slavomir.spacek@seas.sk****, tel. +421 910674148**

**Ing. Soňa Hutárová, vedúci materiálového manažmentu JE a logistiky,**

 **e-mail:** **Sona.Hutarova@seas.sk****, tel. +421 910674941**

Manažér Zmluvy za Predávajúceho:

**...........**

**[Poznámka: doplňte meno a priezvisko, funkciu, kontaktný e-mail a tel. čísla]**

Manažér Zmluvy za Kupujúceho na účely vykonávania organizačných a realizačných úkonov pre jednotlivé Kúpne zmluvy (Objednávky)

**Štefan Herczeg, Koordinátor materiálového manažmentu EMO, e-mail:** **stefan.herczeg@seas.sk****, tel.č. +421 910673191**

Manažér Zmluvy za Predávajúceho na účely vykonávania organizačných a realizačných úkonov pre jednotlivé Kúpne zmluvy (Objednávky)

**...........**

**[Poznámka: doplňte meno a priezvisko, funkciu, kontaktný e-mail a tel. čísla]**

Manažér Zmluvy za Kupujúceho na účely podpisu Dodacieho listu je osoba útvaru skladového hospodárstva v zmysle jej oprávnenia.

Ostatné podmienky súvisiace s týmto článkom Rámcovej zmluvy sú uvedené v Prílohe č. 1 – VOP, článok VI. Komunikácia.

1. CENA, FAKTURAČNÉ a platobné podmienky

* 1. Cena
		1. Kupujúci sa zaväzuje zaplatiť za Tovar cenu, ktorá bude určená spôsobom uvedeným v nasledujúcich bodoch tohto článku Rámcovej zmluvy (ďalej len „**Kúpna cena**“alebo„**cena**“).
		2. Zmluvné strany sa dohodli, že Kúpna cena za Tovar objednaný na základe Objednávky, sa určí podľa jednotkovej ceny stanovenej na základe vývoja cien Tovaru, teda motorovej nafty na základe kotácie PLATTS FOB Rotterdam Barges Diesel v kalendárnom mesiaci, ktorý predchádza kalendárnemu mesiacu, kedy Kupujúci vystavil príslušnú Objednávku. Jednotková cena Tovaru bude stanovená na základe vzorca (kalkulácie) v zmysle Prílohy č. 3 Zmluvy – „Spôsob výpočtu ceny“.
		3. Pre stanovenie jednotkovej ceny Tovaru v príslušnej Objednávke je rozhodujúci priemer kotácie PLATTS FOB Rotterdam Barges Diesel za kalendárny mesiac, ktorý predchádza kalendárnemu mesiacu, v ktorom Kupujúci vystavil príslušnú Objednávku. V prípade zmeny jednotkovej ceny Tovaru v potvrdenej Objednávke, je Predávajúci povinný znovu potvrdiť príslušnú Objednávku s aktuálnou jednotkovou cenou Tovaru.
		4. Zmluvné strany sa dohodli, že **maximálna cena** za Tovar dodaný na základe Objednávok vystavených v zmysle tejto Rámcovej zmluvy je:

**XXXXXXXXXXXXXXXXXXXX**,- EUR bez DPH

(slovom: **xxxxxxxxxxxxxxxxxxx** eur bez DPH)

(ďalej len „**Cena**“).

* + 1. Uvedená Cena predstavuje finančný limit Kupujúceho na úhradu Tovaru dodaného Predávajúcim na základe Objednávok vystavených v zmysle tejto Rámcovej zmluvy. Kupujúci nie je povinný vyčerpať Cenu a Predávajúci nie je oprávnený požadovať od Kupujúceho úhradu prípadného zostatku Ceny ku koncu zmluvného obdobia, ak Cena nebola vyčerpaná zo strany Kupujúceho v plnom rozsahu.
		2. Za účelom overenia výpočtu stanovenia aritmetického priemeru ceny nafty podľa kotácie PLATTS FOB Rotterdam Barges Diesel Predávajúci predloží Kupujúcemu výpis hodnôt príslušného kalendárneho mesiaca, na základe ktorého bola stanovená aritmetická priemerná cena pre výpočet jednotkovej ceny Tovaru.
		3. Predávajúci je povinný zasielať Kupujúcemu aktuálnu výšku jednotkovej ceny Tovaru za predošlý kalendárny mesiac e-mailom Manažérom Zmluvy na účely vykonávania organizačných a realizačných úkonov pre jednotlivé kúpne zmluvy (Objednávky) uvedených v bode 4.2 Zmluvy vždy v prvý pracovný deň nasledujúceho kalendárneho mesiaca.
		4. V prípade zmeny legislatívy, v dôsledku ktorej sa zmenia vstupné hodnoty vo vzorci pre výpočet jednotkovej ceny Tovaru v zmysle Prílohy č. 3 Zmluvy – „Spôsob výpočtu ceny“, bude táto zmena písomne odsúhlasená oboma Zmluvnými stranami bez povinnosti uzatvárať dodatok k Zmluve.

Predávajúci je povinný bezodkladne informovať Kupujúceho o zmene/zmenách vstupných hodnôt vo vzorci pre výpočet jednotkovej ceny Tovaru v zmysle Prílohy č. 3 Zmluvy – „Spôsob výpočtu ceny“, pričom takúto zmenu/zmeny je povinný Kupujúcemu riadne preukázať.

* + 1. Zmluvné strany sa dohodli, že Kúpna cena bude uhradená na základe faktúry vystavenej Predávajúcim, po prevzatí Tovaru Kupujúcim. Podkladom pre vystavenie faktúry za Tovar je **Dodací list,** vyhotovený v zmysle bodu 6.4.1 tejto Rámcovej zmluvy, potvrdený Manažérom Zmluvy za Kupujúceho a za Predávajúceho v zmysle bodu 4.2 Rámcovej zmluvy.
		2. V prípade, ak je Predávajúci platiteľom DPH v SR, k Cene bude pripočítaná DPH podľa zákona č. 222/2004 Z.z. o DPH v znení neskorších predpisov (ďalej len „**Zákon o DPH**“) platného v deň vzniku daňovej povinnosti.
	1. Fakturačné podmienky
		1. Faktúra musí obsahovať všetky náležitosti v zmysle platnej legislatívy a ostatné požadované údaje v zmysle tejto Rámcovej zmluvy.

V prípade, ak Predávajúci vyhotoví faktúru, ktorá nespĺňa náležitosti v zmysle platnej legislatívy alebo v zmysle tejto Rámcovej zmluvy a Kupujúcemu z tohto dôvodu bude zo strany orgánov finančnej správy Slovenskej republiky vyrubená pokuta alebo budú uplatnené iné sankcie (napríklad neuznanie nároku na odpočet DPH, dorubenie DPH a pod.), Kupujúci má právo vyfakturovať Predávajúcemu náhradu škody vo výške takto vyrubenej pokuty alebo iných sankcií a Predávajúci má povinnosť takúto faktúru Kupujúcemu uhradiť.

* + 1. Ak má Predávajúci s Kupujúcim uzatvorenú platnú Dohodu o elektronickom doručovaní faktúr, doručovanie faktúr ( a dokladov v takej dohode definovaných) sa riadi takouto osobitnou dohodou.

V opačnom prípade je Predávajúci povinný zasielať faktúry pre Kupujúceho na adresu:

**Slovenské elektrárne, a.s.**

**Odbor fakturácie**

**Závod Atómové elektrárne Mochovce**

**P.O.BOX 11**

935 39 Mochovce

* 1. Platobné podmienky

Splatnosť faktúry

Lehota splatnosti faktúry je **60 dní odo dňa doručenia** faktúry Kupujúcemu na adresu podľa bodu 5.2.2 tejto Rámcovej zmluvy.

Ostatné podmienky súvisiace s týmto článkom Rámcovej zmluvy sú uvedené v Prílohe č. 1 – VOP, článok VII. Cena, fakturačné a platobné podmienky, ako aj článok VIII. Daňové podmienky.

1. DODANIe tovaru
	1. Miesto dodania Tovaru
		1. Táto Rámcová zmluva sa vzťahuje na nasledovné závody Kupujúceho:

**Slovenské elektrárne a.s.**

**Závod Atómové elektrárne Bohunice, 919 31 Jaslovské Bohunice**

**Závod Atómové elektrárne Mochovce, 935 3 Mochovce 1,2**

**Závod Atómové elektrárne Mochovce, 935 3 Mochovce 3,4**

* + 1. Miesto dodania Tovaru je uvedené v príslušnej Objednávke.
	1. Miesto odovzdania a prevzatia Tovaru

Miestom odovzdania a prevzatia Tovaru je uvedené v príslušnej Objednávke.

Ustanovenia bodu 9.3.2 VOP, týkajúce sa medzinárodných dodacích doložiek INCOTERMS 2010, sa pre účely tejto Rámcovej zmluvy neuplatňujú.

* 1. Lehota dodania a prevzatia Tovaru
		1. Predávajúci sa zaväzuje dodať Kupujúcemu Tovar v maximálnej dodacej lehote do **2 pracovných dní** po potvrdení Objednávky, pokiaľ v Ojednávke nie je uvedená dlhšia dodacia lehota.
		2. Zmluvné strany sa dohodli, že v prípade vzniknutej havarijnej situácie u Kupujúceho, je Predávajúci povinný do **24 hodín** v pracovných dňoch a do **48 hodín** v sobotu alebo v dňoch pracovného pokoja, zabezpečiť dodanie Tovaru Kupujúcemu od doručenia Objednávky Kupujúceho Predávajúcemu po nevyhnutnú dobu v množstve minimálne 25 m3 Tovaru denne.
	2. Prevzatie Tovaru
		1. Prevzatie Tovaru sa potvrdí na Dodacom liste (ďalej len „**Dodací list**“), ktorý podpíšu obe Zmluvné strany a ktorý bude obsahovať:
* označenie Tovaru,
* kód Tovaru podľa Spoločného colného sadzobníka,
* množstvo
* zoznam odovzdávaných dokumentov,
* čitateľné mená, priezviská a podpisy Manažérov Zmluvy za obidve Zmluvné strany v zmysle bodu 4.2 tejto Rámcovej zmluvy,
* dátum prevzatia Tovaru Kupujúcim,
* miesto prevzatia Tovaru.
	+ 1. Predávajúci je povinný najneskôr pri prevzatí Tovaru zo strany Predávajúceho odovzdať Kupujúcemu doklady, ktoré sú potrebné na prevzatie a na užívanie Tovaru, v zmysle bodu 1.3 tejto Rámcovej zmluvy a prípadné ďalšie dokumenty, uvedené v príslušnej Objednávke.

Ostatné podmienky súvisiace s týmto článkom Zmluvy sú uvedené v Prílohe č. 1 – VOP, článok IX. Vykonanie plnenia.

1. Náhrada škody

Ustanovenia týkajúce sa náhrady škody sú uvedené v Prílohe č. 1 – VOP, článok XIII. Zodpovednosť za škodu.

1. Záruka a zodpovednosť za vady
	1. Záruka na Tovar

Odchylne od ustanovenia bodu 14.2 VOP, ktoré tvoria Prílohu č. 1 k tejto Rámcovej zmluve, sa Predávajúci zaväzuje, že Tovar si zachová vlastnosti v zmysle tejto Rámcovej zmluvy počas záručnej doby **6 rokov** (ďalej len „**Záruka**“ alebo „**Záruka za akosť**“).

1. zmluvné pokuty a sankcie

Ustanovenia týkajúce sa zmluvných pokút a sankcií sú uvedené v Prílohe č. 1 – VOP, článok XV. Zmluvné pokuty a sankcie.

1. ukončenie zmluvy

Ustanovenia týkajúce sa ukončenia zmluvy sú uvedené Prílohe č. 1 – VOP, článok XVI. Prerušenie prác a ukončenie Zmluvy, pričom ustanovenia o ukončení zmluvy sa vzťahujú na jednotlivé Objednávky a aj na Rámcovú zmluvu.

Pokiaľ sa Zmluvné strany nedohodnú inak, predčasné ukončenie Rámcovej zmluvy, má za následok ukončenie všetkých zmlúv uzatvorených na základe Objednávok, podľa ktorých ešte práva a povinnosti Zmluvných strán nezanikli vzájomným plnením, a to aj v prípade, ak sa porušenie Rámcovej zmluvy, či už podstatné alebo nepodstatné, týka iba niektorej Objednávky. Pre postup Zmluvných strán pri predčasnom ukončení Rámcovej zmluvy platia príslušné ustanovenia Prílohy č. 1 – VOP, článok XVI. Prerušenie prác a ukončenie Zmluvy.

1. systémy manažérstva dodávateľa

Zmluvné strany sa dohodli, že Predávajúci pre účely tejto Rámcovej zmluvy nie je povinný disponovať funkčným systémom manažérstva bezpečnosti, ktorý zodpovedá požiadavkám OHSAS 18001, ani funkčným systémom environmentálneho manažérstva, ktorý zodpovedá požiadavkám ISO 14001, a pre účely tejto Rámcovej zmluvy sa na Predávajúceho nevzťahujú príslušné ustanovenia Prílohy č. 1 – VOP, článok XVIII. Systémy manažérstva dodávateľa.

1. Poistenie

Predávajúci nie je povinný získať a počas celej doby platnosti Rámcovej zmluvy udržiavať a na požiadanie Kupujúceho preukázať poistenie zodpovednosti za škodu. Ustanovenia týkajúce sa poistenia, uvedené v Prílohe č. 1 – VOP, článok XX. Poistenie, sa neuplatňujú.

1. Dôvernosť informácií

Ustanovenia týkajúce sa dôvernosti informácií sú uvedené v Prílohe č. 1 – VOP, článok XXII. Dôvernosť informácií a kybernetická bezpečnosť.

1. súdna príslušnosť

Ustanovenia týkajúce sa súdnej príslušnosti sú uvedené v Prílohe č. 1 – VOP, článok XXIX. Spory.

1. osobitné ustanovenia
	1. Doložka o partnerstve

Predávajúci berie na vedomie, že podpisom tejto Rámcovej zmluvy je povinný rešpektovať ustanovenia Doložky o partnerstve, verzia 1/10/2014, ktorej znenie je zverejnené na internetovej stránke:

<http://www.seas.sk/obstaravanie>

a vyhlasuje, že sa s predmetom Doložky o partnerstve oboznámil, jej obsah je mu známy a berie na vedomie skutočnosť, že Doložka je pre neho záväzná.

1. záverečné USTANOVENIA

­­

* 1. Prílohy

Neoddeliteľnou súčasťou tejto Rámcovej zmluvy sú nasledovné prílohy:

Príloha č. 1 – Všeobecné obchodné podmienky spoločnosti Slovenské elektrárne, a.s., verzia **01.12.2020**

Príloha č. 2 – Technická špecifikácia

Príloha č. 3 – Spôsob výbočtu ceny

Príloha č. 4 – Cenník

Príloha č. 5 – Všeobecné technické podmienky plnenia v Slovenských elektrárňach, a.s. (závody), verzia **01.12.2020**

Príloha č. 6 – Vyhlásenie o daňovej pozícii a prepojenosti (zahraničný dodávateľ) / Vyhlásenie o prepojenosti (tuzemský dodávateľ)

* 1. Vyhotovenia

Táto Rámcová zmluva je vyhotovená v **2** vyhotoveniach, z ktorých každá Zmluvná strana dostane **jedno** vyhotovenie.

* 1. Prejav vôle

Zmluvné strany vyhlasujú, že si túto Rámcovú zmluvu pred je podpisom prečítali, že bola uzavretá podľa ich pravej a slobodnej vôle, určite, vážne, zrozumiteľne a nie v tiesni, ani za nápadne nevýhodných podmienok, že jej obsahu rozumejú a na znak súhlasu ju bez akýchkoľvek výhrad pri plnom vedomí podpisujú.

|  |
| --- |
| V \_\_\_\_\_\_\_\_\_\_\_\_\_\_\_\_\_\_\_, dňa \_\_\_\_\_\_ V \_\_\_\_\_\_\_\_\_\_\_\_\_\_\_\_\_\_\_, dňa \_\_\_\_\_\_ |
| V mene a za Predávajúceho: |  | V mene a za Kupujúceho: |
|  |  | **Slovenské elektrárne, a.s.** |
| Meno a priezvisko Funkcia |  | Meno a priezviskoFunkcia |
|  |  |  |
| MenoFunkcia |  | MenoFunkcia |